
Rakvere tn 22a maa-ala detailplaneeringu kehtestamine
1. Asjaolud ja menetluse käik
Detailplaneeringu algatamise ettepaneku esitanud Svetlana Bilõk, Vladimir Aleksejev ja Oleg Aleksejev. Planeering algatati 20.03.2014 Narva Linnavolikogu otsusega nr 42 “Rakvere tn 22a maa-ala detailplaneeringu koostamise algatamine“.

Rakvere tn 22a maa-ala detailplaneering on kooskõlastatud lähteseisukohtades loetletud asutuste ja isikutega. Narva Linnavalitsuse Arhitektuuri- ja Linnaplaneerimise Amet kooskõlastas TÜ Inkeri koostatud Rakvere tn 22a maa-ala detailplaneeringu (töö nr DP-04/2014) 29.09.2016.
20.11.2016 Narva Linnavolikogu otsusega nr 242 „Rakvere tn 22a maa-ala detailplaneeringu vastuvõtmine“ võeti planeering vastu ning suunati avalikule väljapanekule.

Avalikul väljapanekul 28.11.-12.12.2016 laekus detailplaneeringul kohta kaks kirjalikku ettepanekut Eduard Zaborovski (09.12.2016) poolt ja Anna Karina ning Dmitri Frolov`i poolt (10.12.2016). Kolmas kiri Natalja Savello poolt laekus Arhitektuuri- ja Linnaplaneerimise Ametile peale avaliku väljapaneku lõppu 19.12.2016.
Enne 01.01.2015 kehtiva PlanS § 21 p 1 kohaselt 07.02.2017 korraldas kohalik omavalitsus Rakvere tn 22a maa-ala detailplaneeringu avaliku arutelu. Avaliku arutelu toimumisajast oli teada antud massiteabevahendites (20.01.2017 ajalehes «Põhjarannik» ja 20.01.2017 ajalehes «Город») ning Arhitektuuri- ja Linnaplaneerimise Ameti koduleheküljel (www.narvaplan.ee).

Ettepaneku esindaja E. Zaborovski arutelule ei ilmunud. Tema poolt esitatud ettepanek paigaldada 2 m kõrge mürasein Rakvere tn 22a, Rakvere tn 22g ning Liiva tn 3 vahele ning ettepanek vähendada planeeritavate hoonete kõrgust 8,5 meetrini jäid arvestamata.
A. Karina ja D. Frolov`i poolt laekunud ettepanek vähendada planeeritavate hoone kõrgust 8,5 meetrini jäi arvestamata. Ettepanek ette näha teemärgi ”sissesõit keelatud, ainult omaniku loal” paigaldamine Liiva tn 3 ja Rakvere tn 22a krundi piiril ei ole Arhitektuuri- ja Linnaplaneerimise Ameti arvamusel detailplaneeringu koostamise staadiumis otstarbekas, kuna planeeringuga ette nähtud parkimiskohtade arv vastab normatiivile. Teemärgi paigaldamise vajadust võib kaalutleda kas projekteerimise staadiumis või vajaduse tekkimisel. Vastavalt avaliku arutelu protokolli otsusele oli detailplaneeringu seletuskiri täiendatud infoga, et liikluskorraldus ja liiklusmärkide paigaldamise vajadus Liiva tänavale kaalutletakse ehitusprojekti koostamise staadiumis.
N. Savello poolt laekunud kiri ei sisaldanud ei ettepanekuid ega vastuväidet planeeringulahenduse kohta. Vastavalt N. Savello ettepanekule avalikul arutelul ja protokolli alusel oli planeeritava maa-ala piir korrigeeritud. Sellest oli jäetud välja Õhu tn 4 krundi osa. Samuti otsustati täiendada planeeringumaterjalid maa-ala reljeefi arvestava 3D joonisega.
Arutelu käigus ei suutnud osapooled saavutada kompromissi planeeritavate hoonete kõrguse osas. Seega, vastavalt enne 01.07.2015 kehtiva planeerimisseaduse § 23 edastas Arhitektuuri- ja Linnaplaneerimise Amet Ida-Viru Maavalitsusele järelevalve teostamiseks Rakvere tn 22a maa-ala detailplaneeringu.
16.03.2017 kirjas nr 12-2/2017/794-2 esitas Ida-Viru maavanem oma seisukoha vastuväiteid esitanud isikute ning planeeringu koostamist korraldava kohaliku omavalitsuse otsuste kohta:
1. Koostatud detailplaneeringulahendus on kooskõlas Narva Linnavolikogu 24.01.2013 otsusega nr 3 kehtestatud Narva linna üldplaneeringulahendusega;
2. 2 m kõrge müraseina paigaldamise otstarbekuse üle Rakvere tn 22a, Rakvere tn 22g ning Liiva tn 3 vahele otsustab PlanS § 4 lg 2 kohaselt planeerimisalase tegevuse korraldaja;
3. Detailplaneeringus planeeritud hoone kõrguse (12 m) õiguskohasuse üle otsustab planeerimisalase tegevuse korraldaja, kehtivas üldplaneeringus vastavaid piiranguid ei ole seatud.
Vastavalt 01.07.2015 jõustunud “Ehitusseadustiku ja planeerimisseaduse rakendamise seaduse” § 1 lg 1, menetletakse enne “Ehitusseadustiku ja planeerimisseaduse rakendamise seaduse” jõustumist algatatud planeeringud lõpuni, lähtudes seni kehtinud “Planeerimisseaduses” sätestatud nõuetest.
Kehtestamisele esitatud Rakvere tn 22a maa-ala detailplaneeringuga jagatakse Rakvere tn 22a krunt kaheks (2) osaks ning igale osale määratakse ehitusõigus. Ühele moodustatavatest kruntidest (Pos 1, krundi pind 873 m²) määratakse ehitusõigus kuni 3-korruselise ärihoone ehitusaluse pindalaga kuni 252 m² ehitamiseks. Juurdesõit krundile on tagatud Rakvere tänavalt läbi perspektiivse teelaienduse, mis on ette nähtud pikendada kuni Rakvere tn – A. Puškini tn ristmikuni (lahendatakse eraldi tee-ehitus projektiga). 7 kohaga parkla on lahendatud oma krundil. Planeeringu koostamise käigus otsustati määrata ehitusõigus ka teisele krundile (Pos 2, krundi pind 873 m²). Pos 2 on lubatud ehitada kuni kaks (2) hoonet: maksimaalselt 3-korruseline ärihoone ehitusaluse pindalaga 270 m² ning 1-korruseline abihoone ehitusaluse pindalaga kuni 20 m². Sisse- ja väljasõit Pos 1 on kavandatud Liiva tänava kaudu. Parkimine on ette nähtud oma krundil. Detailplaneering lahendab muu hulgas maa-ala heakorrastuse ja haljastuse küsimused, määrab tehnovõrkude asukohad.
Rakvere tn 22a detailplaneeringu ala pindala on ca 0,2 ha. Maa-ala asub Narva linnas Kalevi linnaosas Aleksander Puškini ja Rakvere tänavate ristmiku kõrval.

Kehtiva Narva linna üldplaneeringu järgi on antud ala maakasutuse sihtotstarbeks ärimaa. Rakvere tn 22a maa-ala detailplaneering ei too kaasa kehtiva Narva linna üldplaneeringu muutmise ega täpsustamise ettepanekut.

2. Õiguslikud alused

2.1. Ehitusseadustiku ja planeerimisseaduse rakendamise seadus jõustus 01.07.2015. Antud seaduse § 1 lõike 1 kohaselt enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest.
2.2. Enne 01.07.2015 kehtiva planeerimisseaduse § 24 lõike 3 kohaselt detailplaneeringu, mille koostamise üle ei teostata järelevalvet, või maavanema poolt järelevalve käigus heakskiidetud üldplaneeringu või detailplaneeringu kehtestab kohalik omavalitsus.

2.3. Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses.
3. Otsus
Kehtestada Rakvere tn 22a maa-ala detailplaneering pindalaga ca 0,2 ha, TÜ Inkeri koostatud töö nr DP-04/2014 (vastavalt lisatud detailplaneeringu põhijoonisele – Lisa 1).
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Город” ning ameti veebilehel.
4.2. Pärast maakorraldustööde teostamist moodustatavate kruntide registreerimiseks maakatastris linnavalitsusel läbi viia vajalikud toimingud, mis on kohaliku omavalitsuse pädevuses vastavalt seadusandlusele.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

